Mara buang pajhauh pekkeran se tako` polana ngabes cobha. Oreng se bisa ngabes cobha mun ca`na para Ulama ye ruwa oreng se e dalemma bede cobhana. Ye ruwa biasana dari toronan se endi` ilmu ta` teppa` pas se berhubungan ben jin. Pas marena minta dari salah settong toronanna endi` pangabasan. Ruwa ye salahna para reng tua se ta` asokkor de` odi` se la eberri` se Kobasa. Mun oreng asokkor ta` kera ende` berhubungan ben jin. Ye mun pas berhubungan ben jin, ngaruwalah, toronan se e toro`e jin neng odi`na, bhakal sara makaluara, tape ye kodhu epa kaluar, ma` le ta` aganggu ka abe`na. Jhe` tako` kiya ngabes ka cobha, panengnga sara se ngabese cobha dhibi`. Jin ruwa awujudhe manossa ce` sarana ben bhutoh kakuadhan se lebbih, ca`na para Ulama.


Asakola mon ta' somangat reya lakar lesso karebbha dhibi', mangkat mole reya rassana lesso sara. Bakto jiya engko' aso lesso ngengkol sapeda, panas ban aserro malolo. Engko' ngengkol sapeda pas ta' sajjha bakto ngatela' kanca ngangghuy sapeda motor. ce' terrona ka Yamaha Vega R caceng. Mare jiya dapa' ka roma sapeda engkol etongka, maso' ka roma eyamper bada sapeda Vega R caceng barna mera maron. Engko' ta' nya-tanyaan polana nyangghu andi'en oreng, Tape eppa' temmo maghi kontak, "iya' oddhi sapedana." Alhamdulillah engko' senneng sara. Enga' mempe, aherra engko' andi' Vega. E taon sajiya sapeda motor enga' jiya la ganteng sara ban lakar bannya' na'-kana' ngoda ngangghuy keya.


Kaula semmoh bedeh kecewannah amargha lok eteremah neng sekolah impian kulah dhari lambha'. Kuliah STAN jaruah manorot kulah nyaman amargha sistem kedinasan ban sadhajana gratis kecuali pesse ngakan. Kaula tero sekolah neng STAN amargha san la lulus kuliah bisa langsung daddhi Pegawai Negeri ban bisa ghaduwan lakoh se nyaman tor la andhi' penghaselan dhibi' ban masa depan la ampon terjamin. Namong kadhinapa pole la ampon du kaleh kaula noro' STAN ban norok tes tesan jughan kalabhan ajher se maksemal manorot kulah, tapeh se neng attas ghilok tepangghi. Sadhajana manorot kaula la ampon  eator, mungkin lok neng STAN tapeh neng laennah.


Tang kanca bini bakto kalowar maso pacarra katemmon maso engko'. Tape robana cora' ta' tennang polana ghi' bhuru se kalowar ta' amit pas ngamba' pacarra neng longlonganna tang roma. Sabellunna toman bakto engko' amain pay-topay bada me-ramme teppa' ka tang kanca jiya eghighiri ban esentak maso eppa'en pas pacarra eyobher maso kaka'en keng ontongnga ta' ekenneng. La tang kanca jiya pas SMS ka engko' bakto la bak abit se katemmon atanya e romana bha' bada'a eppa'en. Ya engko' se aropaaghi tatanggha ban kancana molae dari kenne' neser ban ngabala jha' eppa'en ghi' bhuru kalowar maso embu'en asajara. Mompong ghita' mole bi' engko' tang kanca jiya soro mole tako' eghighiri pole.


Ka' Soleh bakto osom ajam addhuwan toman andi' ajam Bangko' se bhadhanna otaba emmakgha ce' leburra tengghi raja. Tadarina raja ban angko ajam reya enyamae Grandong polana nyerbang ban mon bada soko lako nyampar. Bakto jiya engko' nyongngo' arapa Grandong reya me' pas buru dari tananga Ka' Soleh pas ngobher engko'. Ya engko' buru ghabal tako' pas esampar pas ekenneng jhaluna ya pas loka kabbhi. Poko' mon ghi' bada oreng Grandong reya pagghun tako' oreng se lebatdha e seddhi'en. Banne ghun engko', se eserbang, sakabbhinna oreng eserbang keng koca'en mon ajam terro bhengngissa kodhu berri' kocor Insha Allah nyocco'an keya ban bhengngis.


Mara jaga kabherseanna lingkunganna abe`, odi` jhe` bhah jhebbah dhaddhi oreng. Jhe` nompo` rombu. Mun bisa petugas kabherseanna kiya ye pasekat, panengnga mun nompok rombu ye bisa asababaghi panyake` panengnga rombu. Lala` ben ola` bisa dhaddhi sabhabbha panyake`. Se la bau ye mabejhi` kiya. Ta` lebur e abes oreng, sangghuni abe`na jhebbhah. Odi` sehat ben bherseh ruwa harta se paleng raja regghena. Mun la sake`, ye ta` nyaman. Bannya` panyake` panengnga rombu se bau ben ta` sehat, moros misalla. Dari lala` se negghep, pas ngalle ka kakanan se ta` tatotop, bisa asabaaghi sake` tabu` otabe disentri. Neser kan abe`na, lalai ajaga kesehatanna dhibi`.


Bennyak cara ghebey nyelametin sittong mantan teppak eng neng areh resepsinah. Beberempah idenah akadik: sittong, noles kartu ucapan otabeh sorat se menyentuh hati ghebey ngekspresiaghi rassah selamat ben we dhuwe beccek budien. Duwek, merrik mantannah sittong hadiah kennek otabeh token apresiasi, akadik sittong buket kembheng otabeh sittong potong perhiasan. Tellok, taberin rassah selamat secara langsung lebet merrik mantannah sekebhen ben berrik taoh ajiah deemmah bhunganah hedeh ghebey ajiah. Empak, berrik'in pesan se bhagus ben begiaghi neng sosial media, ghebey mantannah taoh jhek hedeh mekkeren ajiah neng areh spesiallah. Ben terakhir, pertimbangaghi ghebey merrik cateten tolesen tanang otabeh sms dek mantannah, ngekspresiaghi rassah selamat ben we dhuwe se angak ghebey ajiah budien.


Sateya engko` aberri`e beremma carana sopaja anak bisa ta` e cokoco ben kanca otabe lingkunganna. Pertama ye jhe` tangghebbhi oreng se co ngoco. Kaduwe` madhudhu bhagussa abe`na bi` prestasi. Katello`, siap odi` mandiri ben ta` aghantong ka oreng. Kalema` jhe` tako` ben abes kiya oreng se co ngoso bagiyen matana. Kaennem, cokop mesemmi oreng se congoco, ma`le ta` aremehaghi abe`na se e cokoco. Kapetto biasaaghi abe` riya nyapa ben sosialisasi ben kanca otabe masyarakat. Kabellu ye jhe` loppa atengkah se sopan ka kabbhi oreng. Biasana oreng laen mun la sopan ye sengka se co ngoco sara. E cokoco ye se bhagus nengenneng bhai aslina. Jhe` sampe` nguso`an.


Bakto osom suntekghan vaksin korona, reng-oreng bannya' tako' ban ta' enda' esuntek. Se nomer settong bakto da'-ada'en oreng tako'en banne polana jharum suntek tape polana tako' mate polana bada berta se ekeding magharsare jha' bada oreng evaksin reya pas mate. Tape engko' ta' tako', polana vaksin reya pagghun dari hasella nalektekghi panyaket ban ma'le tegghel dari panyaket ghella'. Se nomer duwa' reya oreng se tako' lantaranna lakar tako' ka jharumma dokter. Dhala bada se melle kartu vaksin ka oknum kaangghuy ngaolle kartu kalaban ta' esuntekaghi vaksin ghella'. Polana sabellunna mon ajhalanan ka lowar Madhura kodhu matao vaksin, mangkana bannya' se tako' pas melle kartuna.


Carannah kaula olle SNMPTN engghi ka' dhinto sareh taoh informasi tentang SNMPTN ban beasiswa laennah se ngadhukung jhalannah sampeyan . Se pertama, kodhu ghaduwan jhalannah odhi' se ka adha'. Daddhi sampeyan kodhu taoh kadhinapah ka adha'eng sampeyan neka. Dhari SMA kellas 1 kaula ajegeh nelai semesteran neka lok sampek toron tapeh terros tettep ongghe lok anapah lok signifikan tapek bertahap se paleng penteng. Se kaduwa' sampeyan kodhu onenge entarrah dha' kampus dhimmah sampeyan pangaterronnah. Se katello' mele peminadhan se sampeyan koasaen ban ekaterroen ghabay masa depannah legghi'. lastareh taoh terro jurusan apah ban kampus e ka' dhimmah pertahanaghin kamampoan neka ban terros sareh taoh kampus se panjennengan terroen ka' dhinto ghabay masok lebhat jalur SNMPTN. Se terakher neka lajuh pabennyak duweh amargha SNMPTN neka tong ontongan.


Rassah bhungannah selama perjalanan odhi' neka bhakto etereman Beasiswa dhari yayasan ghabay ngalanjudhin kuliah ban etamba pole lakar eteremah neng kampus loar kottah. Panjennengan sadhaja bisa olle kadhi apah se kaula olle en selama paneka asal sampeyan sadhaja bisa ngalakone secara tekun ban bhejeng jaruah. Parsiabhannah molae SMA kodhu ghaduwan tekat se koat manabi panjennengann terro entarrah akuliah ban nontot elmoh. Kaula oneng beasiswa neka atas rekomendasi dhari salah settong ghuru neng sekolaan. Samangken kaula olle beasiwa unggulan dhari settong Yayasan se eka'dhimmah neka bisa mendhein kuliah S1 selama 4 taon, sareng fasilitas olle pesse bhulanan. Nyaman lakar pajellingah, tape kodhu ajer bhi' bejeng. Nah, sampeyan terro njek kadhineka ?.


Kapekkeran sarah manabi kulah nengale pengalaman kulah se jhubek sareng atasan se e ka'dhimmah atasan neka dhujen ngancam manabi jha' sampek abhejeng mun tak pemareh ghellun kalakoannah neka. Langsong dhari pengalaman jareya kulah dhujen ban segghut sarah nanges melanah kulah oneng kulah ningghal aghin bhejeng neka. Dhusah sabenderrah ban kodhu sadar ka badhan dhibi' apah se kulah pele neka lakar la sala. Kulah takok bein manabi bhakto kulah lok abhejeng neka sareng sakobesah langsong e kalak kdhinapah nasippah kulah ?. Akherrah jhalan ban carah settong settonga, kulah ambhu ban buruh dhari kalakoan jareya ban tak abelih pole sampek bileh bein. Alhamdulillah olle jhalan se paleng sae dhari sakobesah.


Pan saponapan oreng jareah lok nyana manabi oreng se ampon dhujen ngarende aghin reng laen neka bisa maghabay bahaya ban ngakibat aghin marosak mentallah oreng. Badha oreng se lok bisa endek naremah kabadhaan nah dhibik melanah badhanndhibik jareah ghaduwan katakoan amargha pan saponapan oreng neka bisa daddhi trauma sevpaleng rajeh amargha tapettannah reng laen. Hal neka tantonnah se maghabay oreng jaruah lok ghaduwan kapercajeen ka badhannah dhibik. Hal neka parlo e perateaghin sopajha lok daddhi habbit ban kabiasaan ka nak kanak kita sadhaja melana hal jareya kodhuna e perateaghin ban kodhu bisa e tengale lebbhi dhalem pole ban berri' aghin pangataoan se lebbhi tor cokop.


Bhunga andi' panakan bini' dari taretan bini' wa'-towaan tape bada seddhina. Seddhi ghella' polana oreng towa lake'en otaba tang epar jiya tada' e Madhura. Alako e Kalimantan tape ta' toman ngerem pesse, coma lako ni'-bini'an ban ta' enga' ka' tang taretan se rembi'. Aherra se ajaga siang ban malem e Roma Sake' reya engko' aghante lakena se ta' pentos. Polana rembi' bakto tellasan aherra enyamai Intan Safitri polana rembi' neng tellasan Idul Fitri. Tape neserra pole Intan reya karaconan aeng tamone dhala esaba' neng Inkubator pas kodhu berri' susu se larang ma'le ta' aganggu ka kasehadhanna bhaji' se ghi' bhuru rembi' reya


Ngantri neng budhaja e Indonesia jareya bhakal daddhi settong alasan se krusial melannah oreng neng neghara kita jareya cek mlarattah e soro ngantri lekkannahm. Marah, mak bedeh oreng jareya bot nyarobot jaruah, den beden ngalak kennengah reng laen padahal ajyah le oneng jha' benne kennenganah. Lok cokop dhari jareya, sampeyan kodhu onenge jughan manabi kalakoan neka jha'. alakoh manimbul aghin morkannah oreng se eserobot jyah le. Jha' saghalannah neka e srobot akadhi lok ghaduwan dhusah bein. Manabi kadhi' neka napah lok todhus ka naghara tetanggha jareya se ngantri bit sa abiddeh melannah ngantri neka bagian dhari budajannah e neghara maju.


Mayu jha' sampe' kasta enga' engko'. Ta' penthos ajaga ana' dhala ghighina dhhangnga' polana amain lebbiyan maso na'-kana'. Ate rassana rentek polana ana' se aropaaghi ghantonganna ate ghighina potthak polana engko' eppa'en dhibi'. Sanajjan ghi' bisa tombu pole mon la mare apongka' tape engko' pagghun aromasa sala raja amain lebbiyan maso na'-kana' se aherra malabu napang tang ana' se matolghes ghighi bun ada'en. Jha' sakeng bisa eporop ango' tang ghighi se dhhangnga'a etembhang ana'. Poko' sajan ekapekker sajan marentek ka ate se paleng dalem marghana engko' aromasa banni eppa' se pelak ban mekker ka oreng laen se andi' ana'. Cora' eppa' laen ta' enga' engko', engko' enga' ghita' patot dhaddhi reng towa


Dari rassa seddhi otaba sossa, kake kodhu jaga pesse se lakar elong-polong dari ghi' alako. Maske dalem kabada'an alako, pesse reya lakar kodhu jaga. Mon bisa bitong bakto makalowar otaba mamaso' pesse. Arapa kodhu dayya, polana apes ta' etemmo. Tako' pesse reya lekkas dhuli ekabhuto ghabay pa-apa se lakar kodhu ebajari pesse neng dalem otaba se bada neng long-polongngenna. Nyaman mon ta' andi' bine jha' pesse rowa kenneng bitong. Tape bisa keya nyaman bada bine polana binena se negghu' pessena. Dimma pesse se ghabay balanjha. Dimma pesse se lakar kodhu sempen ghabay ana' potona ghu'-agghu' tako' bada pa-apa. Tekka'a asakola otaba nabang apa ghu'-agghu'. La ta' osa seddhi mon lakar andi' long-polongan se bisa ejaga bakto pareppa'en alako otaba la epaambu dari kalakowanna.


Engkok ghik ennonah mole kampung dek Bhengkalan. Neng roma jiah engkok lok toman man kamman. Pas sittong areh tang kancah ngajhek engkok negghuh pertunjukan teater neng Universitas Trunojoyo Madura otabeh UTM. Tang kancah ajiah oreng UTM. Pas jiah, engkok nyeling sittong pementasan se cokop eksperimental neng e delem penyajiannah. Sutradara ngambuin neng tengnga jhelen ben engkok sebagai penonton ngerassah ane ben kenneng distraksi. Teppak sarasehan engkok bik tang kancah norok tojuk. Engkok se demam panggung, make le tang pertanyaan cokop penting, tebhenah lok bisa secara maksimal ngekspresiaghi sesuai bik se engkok harapin. Tebhenah teppak jiah engkok todus sarah semarenah ngocak.


Kaula toman ghaduwan rassah kecewa rajhe amargha lok mabhagus badhan ban lok a jhaga badhan dhibi'. Rassah kecewa se paleng rajeh neka kodhunnah ka badhan dhibi' kita se daddhi manossah se paleng aregghe. Kita kodhu bisa bangga ka badhan dhibi' napah bein kaadaannah, jha' sampe' loppaen manabi badhan dhibi' jareya butoh dhukongan se lebbhi. Lok ajhaga badhan ban ka raddhinan neka sala settong kecewa se paleng rajeh sebab badhan neka aset se paleng penting. Lambek bhakto ghi'masa pertumbuhan neka kaula lok toman nyaman ngakan ban nampek seh bedennah. Akherrah lok kerabhat ban bere' bedannah jyah cek kenne'eng. Akherrah samangken neka kaula ngarassaen kadhinapah parlonnah ajhaga badhan ban pole la aomor 20 taonan.


Rama esoro mamak'en nagnter dek Pasar ben norok masok gebey negghuk belenjenah mamak'en. Mamak'en Rama entar ke pasar polanah terro belenjeh kaangghuy ngesseh kulkas gebey se emassak semenggu keadek riyah. Pertamanah mamak'en abelenjeh palappa depor akaden bebeng, tomat ben cabbih teros melleh gengan ben bueh. Terakhir mamak'en Rama entar dek kios se ajhuwel jhukok polanah keluarganah Rama apapole bapak'en cek dhujennah ngakan jhukok. Teppak norok jiyah Rama nyiom kaden beuh ames polanah bennyak cethakkah jhukok ben derenah jhukok neng deretan berung jiyah. Sakeng tak kuatdeh Rama sampe nagngghuy masker, rama lakar rang-rang entar dek kennengan deiyeh deddhinah lok biasa bideh ben mamak'en se le biasa nyiom beuh kaden riyah ben entar ke pasar.


Pamarentah ngaddha'aghi lomba-lomba olimpiade e setiap sakola'an, e sakola'an kaula bennyak nak kanak se adaftar lomba kasebbut termasok kaula sala settongnga, tak abit bakto ghuru-ghuru e sakolaan jareya ngumum'aghi dha' red-moredde melana bhada lomba olimpiade e setiap sakola'an. Kaula ban kanca kaula se andik prestasi senneng kabhada'an pengomoman kasebbhut. Kaula ban kanca kaula lajhu adaftar ka panitia. Sabelumma lomba emolae, e jheu are kaula ban kanca kaula ajher reng-bhareng e compo'na kaula, ajher seghu-ongghu melana se terro mennangnga lomba kasebbhut. E bakto areh, lomba la tiba, kaula ban kanca kaula adhueh mandher mogha mennang ngala'aghi sakola'an-sakola'an laennah se dhari luar. Tak abit bakto lomba pun emolae, kaula langsong ngerjaaghi e perlombaan kasebbhut. Samarena, lomba tadhek bektona. Pengumoman lomba paneka eyomom'aghi ka lagghu arena, tak sabber kaula ban kanca kaula dhente' pangumuman kasebbhut melana mandher moghe mennang. Ka lagghu arena pangumoman la tiba eyomomaghi, kaula ban kanca kaula ngetter ate mekker sapa se mennang ban mekker takok se kalak ah malolo. Samarena pengomoman eyomomaghi melana Anik kaula menang lomba olimpiade kasebbhut, kaula senneng terharu melana menang lomba paneka ban tak sangka karebbha.


Rombu ye riya karena ngakan otabe apa bhai se la ta` eghunaaghi otabe ebhutoaghi ben manossa, pas ebuang ka kennenganna rombu. Rombu riya mun sakejjhe` langsung e obbhar otabe e buangka kennenganna rombu se e keloloa ben Pamarentah ye nyaman, tape mun atompo` tagher pan berempan are ye bisa bejhi` kiya se ngabes. Apapole rombuna ruwa se becca alias ghampang bucco`, enga` rombu organik misalla. Rombu se asalla dari makhluk odi` langsung, enga` wa`buwa`an, sayuran, ben kakanan se sekat bau otabe bucco`. Riya se ta` seddhep bauna ben bisa kiya ta` pera` lala` se nyenggheh, tape ye regghu ben ola` bisa senneng tombu neng dissa`.


Mon mekker ghi' bakto SMA cora' berra' dhaddhi na'-kana' kuliahan tape kapana la ejhalane dhibi' nyatana lebur. Pa apa reya lakar la rowet mon ghita' elakone tape mon jhalanna labetemmo lakar etarema neng Perguruan Tinggi reya mabhunga ate, apa pole bisa nerrosaghi ka S2. Neng Universitas Madura bhai kantos lulus otaba kalowar sennengnga banni la apa pole bisa nerrosaghi ka Universitas Negeri Malang kalaban jurusan se pada otaba sastra ongghu cora' pas ta' ambuwa akuliah. Sanajjan setiya andi' ana' bine aslinna pangaterro nemba elmo pagghun tengghi. Tape ya torot, tangghunan bannya' la'an. Ta' korang la dhddhi sarjana dari Kampus se kabitong paleng raja neng Madhura sanajjan banne kampus negeri.


Bedeh duwe’ reng binik sahabat sejoli namanah Sintia ben Emil. Sintia ben Emil terro nyariah kossan se anyar. Se fasilitassah lengkap, kennenngah ressek, bedeh CCTV ben jeddeng delem. Amargha kossan se etempat dih satiyah korang ressek ben setiap malem bedeh suara  teppak pokol sebeles  malem ben pokol due pagi  dini hari mesteh bedeh suara se tak jelas kadeng bedeh suara reng binik a nyanyi, kadeng bedeh suara tok tok tok labeng padahal mon la e bukka labengah tadek oreng, Kejadian tersebut alang ulang setiap malemmah. Awal- awal ngekos neng kossan semangken Sintia ben Emil seghut ngeding suara se tak jelas tape Sintia ben Emil pekerrnah ngerasa suara nak- kossan se laen tape pas etanya aghi ka pak kos ternyata se nempatdhi kossan semangken gun empa’ oreng, due oreng se laen ketep’an mole amargha notopben kuliah. Sintia ben Emil lakar korang srek ka kossannah namun tadek pelian pole dedhina mele kossan jeriya.


Aldi la akuliah 5 taoh ning fakultas kedokteran. Saabit ruah aldi a sakolah kabbhi biaya dheri reng tuanah. Sakaleh bektoh aldi e capok kasus narkoba. Aldi katangkep moso ca-kancanah se bekto jiyah padeh nganguy ganja. 3 areh aldi a jheleni tahap penyidikan. Ning areh ka 4, aldi ghi buruh olle e kunjungi moso kaluarga. Ayah ben eboken la dheteng dheri kol 8 tapeh ghi buruh olle masok kol 11 moso polisi. Bektoh tatemmoh reng tuanah aldi apangrasah seddi ben kastah sarah polanah apangrasah la aghebey kecewa reng tuanah. Aldi apangrasah gagal ajhegeh kapartajheen dheri reng tauanah se lama riyah majheraghi kulianah aldi ning kedokteran.


Lambe` gi` jhaman SD kanca sakellassa engko` bannya` se tako` e suntik vaksin ben imunisasi. Padahal mun e suntik ruwa rassana enga` ekekke` bilis marde. Pelles e ade` mare ruwa ye tade` lah. Mare e suntik biasana eberii` vitamin ben kakanan dari Puskesma. Nyamana ye nak kanak mun eberi` jhajahn paste senneng. Tape pagghun bhai bede kanca se nangis kaade` sampe` reng cerrengan pas e suntik. Marena ta` depa` lema menit ambula nangissa. Apapole pas ejhujjhui kakanan ben susu. Sennenglah. Obatta mare suntik ruwa aslina ye kakanan, ma` le nak kanak degghi` mun la tao rassana e suntik ta` nangis pole. Bede se ta` nangis ngoca` ka se nangis "beh nagisan ya, pera` nga`ruwalah nangis".


Pokoken mon   takok kedibik kiyah bisa seggut aduweh ben mon lok taoh jhelen ye kodhu atanyah se sopan dek oreng se taoh. Ngelateh bengallah oreng riyah kosuh deri kennek makle san rajeh deggik lok tejkerjet ben biasa odik mandiri polanah sajjeh tuah deggik oreng etuntut gebey mandiri. Kbbhi bisa pokok gellem ben usaha se penteng yakin gelluh ben bengal. Orosah man-dek remmah jiayh pecak'en budih pekker deggik pokok slamet gellun. Ajiyah prinsip se kodhue etgguk oreng mon ebdh ekennenganse tadek kenal oreng, pokok kdhu sopan amke etolong oreng ben jek masanng muwah bingong makle lok sampe egendengin bik oreng jahat.


Molae setiya mon andi' moseba mayu patennang, polana mon tennang Insya Allah bhakal eparenge ghampang. Ebakto kaelangan bharang se argha rassana rowet apa pole la ekabhuto bakto jiya kiya. Se nyare aleng-lengleng, sakabbhinna esaloksak pagghun ta' etemmo tape di budina kapana la ta' pate nyare pas enga' jha' bada e kamar otaba etemmo bakto aromasa kaelangan. Ajiya sennengnga tada' pada, enga' keng la nemmo pesse ce' bannya'en. Contona engko' toman kaelangan HP se la tada' batrena. Esare ta'betemmo eman-dimman la sossa polana la yakin elang. Bakto dung-tedungan e kamar neng cethak rassana ta' nyaman enga' bada se ghali. Bharang se ma ta' nyaman ka cethak ghella' ekala' arapa me' pas teppa' ka HP se elang. Aherra ngoca' Alhamdulillah libali asokkor HP ghella' ta' elang.


Mekker kadhinapa ghi manabi daddhi a kuliah neng kadokteran neng kampus impian jareya. A lan bhulan kulah dhukah maloloh makeh a kuliah sibuk sarah, namong lok sa neng ateh sebab benne se e katerroen. Nah dhari jareya rassannah cek dhukannah manabi nengale ghi kampus impian ban bet lebedhen dha' ka' issah.  Lok mampan rassannah, napah pole neka cita-cita molaen ghi' kanak. Duh neserrah sarah manabi nengale nasib jariya guste, nyoon pakuat aghin can kualah. Kulah dhele aseroh manabi nengale nak kanak kampus kedokteran lebhet neng tang adhek a lakoh tugas. Namong kaula cokop marajeh ateh sopjaha lebbhi bisa narema ban nga yakene se paleng sae dhari sakobesah.


Sapa bhai ye paste bejhi` mun ngabes kakanan se bucco`. bauna paste ta` nyaman, ben rassana ye pae`. Kabbhi oreng ye pastena pernah ngalami beremma bejhi`na mun ngabes kakanan se la bucco`. Termasuk engko` dhibi`. Engko` paleng enje` biasana muang kakanan se bucco`. Mun ta` e buang ye ejhemmur pas dhaddhi cangkaro` bi` mun la kerreng ye ebaghi ka ajamma tatangghe. Ontong bede ajamma tatanggha, dhaddhi ta` parlo bannya` muang nase`, apadhaddhi cangkaro` la baghi ka ajam. Otabe mun bede karena nase` ye ebaghi ka kocengnga engko`. Tape mun la bucco` ye langsung e buang ka songai se bede e ade`na bengko.


Nah a lanjud pole neka ceretannah tretan, lakar posisinnah bedeh neng tanggeh ruah ghi, ban kaula jeh a rassah panas roh manabi reng laen e bhentak tor lok ghaduwan adhap. Langsong kaula de kindeh ka bebe ban lok met ametden langsong a kecek orengah. "Hih lok sopan" koca'eng, teros sareng kulah e koca'en "Beeh se lok andhi andhep cong, ka babunnah akatah oreng se paleng rajeh. Pantes e kocak manossah mon andhik colok ngan pathek jyah. Lok olle kadhineka buh, ampon la tuah sampeyan jyah". E pedeiyeh sareng kulah tretan. terros sopir jareya adhabu "wes mbak mohon maaf". caen sopirrah, ban kulah senyatannah lok tremah nengale oreng se lok ghaduwan andhap ashor sakaleh roh terro e emk kacemmgegeh roh ropannah male la berret kabbhi. Doh kah terro se e nyek enyeggeh rapah mon enga' jareya. Toreh pajgaha andhap neka ka sadhajana tretan makeh deh bideh robennah.


Bhakto jaruah kulah neka entar ka salah settong compo' na tetanggha se laen kampong ceretanah. E ajheg lah kulah naek sepeda montor sareng bebek Maryati. Kulah se a ghonceng bakto jaruah. San jyah kulah nengale budhajannah ternyata laen ghi sareng reng roma. Lebbhi bar bar jaruh. kaulah tojhu' sareng bebek pas keng lok e parenge pa apah. mangkannah manabi daddhi tamoy ruah kita kodhu mesae aghin sebab jareya salah settong adhab cara kita narema tamoy, sapah bein jareya. Deddhi enga' dhabunnah rama manabi e setton bhakto kita bisa a temmoh sareng oreng ban kennengan se bisa maghabay kita neka ajhar ka adha'eng. Sopajha kita jareya bisa daddhi oreng se lebbhi sae pole.


Mon la ondem petteng acampor kodhu tengate ban jha' nengenneng e dalem romana tako' bada pa-apa. Bakto angen santa' reng-oreng kobater ban kalowar dari romana. E roma bakto are Kemmis pas temmo ghentengnga oreng ngalto' kabbhi polana ojhan ban angen. Se anyama ka'-bhungka'an e temora roma dhala ondung se angen. Emba se andi' tombak panangkalla angen pas kalowar ngogher tombhekgha e pangpang. Oreng bada se adan polana tako' sara. Ontongnga sakejjha' agghi' pas ambu se anyama angen ghun kare ojhan biyasa. Tape ghenteng ban romana oreng se dari tabing bannya' se rombhu ban ta' nemmo kennengngan se tedungah. Mon se romana koko otaba dari bato pendha olle tennang.


Azka bhen areh mole sakolah pokol sittong siang. Biasanah azka mole bhereng kancanah nompak motor. Azka bhereng kancanah se searah moso romanah, dhedih tak parlo moter ghebey dhepak ka roma bengsebeng. Mon bektoh norok kancanah biasanah azka ghentean nyettir motor. Kadheng mon mangkat azka se nyettir, kaddheng kancanah se nyetter. Ghentian. Areh riyah kancanah azka se biasah mangkat bhereng kenning sakek. Sakek demam moso flu. Akhirrah azka mangkat eater kakaknah, sekalean abhereng mangkat alakoh. Bektoh molenah, azka bhingong nyareh kancah ghebey mole. Sampe bel mole amonyih azka ghutak nemmoh kancah. Akhirrah azka norok kancanah se sejalur tapeh semmaan romanah kancanah dheripada romanah azka.


Tako` polana tampil e ade`na panggung riya ye kondisi se oreng ta` bengal nyampaiaghi ca` oca`na otabe tampil dhaddhi apa bhai se ta` terbiasa sabellunna. Oreng  pajhet cem macem ca`na kemampuanna ben minatta. Bede oreng se pajhet ta` bisa nyator otabe tampil panengnga termasuk ka oreng se tako`an ben begh gagap, tape jeriya penter. Sabheligghe ye bede oreng se bengal tampil e ade`na oreng bannya` ben tade` todussa sakale, tape oreng ruwa secara kapenteran korang. tape bede se kabbhi bisa. Ye bede se dari kene` pajhet la ta` bisa, tape bede se bisa tape kodhu e usahaaghi beremma se kodhu bisa. Kemauan ruwa se nomer settong bhuru kemampuan.


Kadhinapah carannah manabi kita ngatas aghin oreng se ghaduwan katako'an manabi bedeh pa apah neka lajuh jareya madheteng ka raghaman masalah se tak toman e oladhi sareng reng laen. Napah pole neka nyangkot aghin soal masa anak jareya, se e ka'dhmmah nak kanak lok bisa narema kalakoan reng laen atas badhannah dhibi' se e ka'dhimmah jughan hal jareya tantonah nga gangghu kaodhi'an ban kaberangan settong sarneg laennah. Melanah dhari paneka pan saponapan cara ka'dhinto biasannah e kalakoh sopajha salaennah neka bisa e tengale pole sareng reng seppo. Ngajaraghin anak neka andhap ashor ban saleng ngaregghaen setong hal se cek larangah ban aneka lakar la mlarat e kalakoh sareng sadhajana oreng.


Bhegi oreng se kenning PHK, paghun seddi ben bhingong nyareh kalakoan anyar se laen. Apapole missallah e PHK ning omor se la abhek tuah, se la abek mlarat nyareh lakoh. Ariyah se kodduh e lakonih bektoh kenning PHK. Sittong, koduh nyadar mon abeken e kenning PHK riyah benni polanah tak bisah alakih, tapeh polanah kondisi perusahaan se tak bhegus. Mon andik pekkeran riyah, nyareh kelakoan anyar lebbih ghempang polanah pagghun percaya diri. Se kadhuwek, ngalak jeda. Isturahat ghellun dheri se alakon bhen areh, pas kenning PHK. Tak sala mon misallah ngalak jeda ghebey isturahat ghellun perak ghun samingguh itabeh du mingguh.


Manabi neng kampus kulah jareah teap taonnah paste bedeh tes TOEFL dhari kulah semester 3 sampe' semester akher ghabay parsiabhan. Tes paneka manorot kaula penteng sarah ghabay parsiabhan karir otabah ngalanjut aghin kuliah, se eka'dhimmah syarat administrasi epon lakaran kodhu bedeh tes neka. Kulah bhakto akher norok tes TOEFL jyah lakar ngangghuy parsiapbhan se rajeh melanah kan bhan tes kodhu mejer sedhaja saenggha lok neng ghebey en maenan melanah hal neka lakaran kodhuna bedeh katekonan dhalam ajher hal jareya. San la depak ujian, sokkor bein kulah olleh penghargaan daddhi nelai se paleng tegghi se settong angkaden jareya ban olleh sertifikasi se bisa eghuna aghin.


Mon nemmoh bhereng apah bhein jiah bhagusseh langsung e umumaghi. Akadik deemmah Islam ngajherin kita ghebey ngomomaghi bhereng temmoan. Ariah tojhuennah male de padeh nyaman. Kita nyamah lok ngerassah beban bik bhereng se benne hakkeh kita. Ben oreng se andik kiah lok sedih marghenah keelangan bhereng. Make le jiah bhereng se kennek. Mon kita andik bhereng se elang, mesteh bhereng jiah e bhutoen. Apah pole mon le e resareh dek selebereh ben lok e temmoh, tebhenah dheddhih ker pekkeran. Se akadik riah se kodhu dhulih e sareh. Ben e delem ateh ampo akretek napak bhein bedeh oreng se nemmoh ben meghi dek engkok.


Dina, Doni ben Dian entar ka supermarket lemeleh le- olle ghebay keluarganah e kampong amargha areh ahad entarrah ke bengkona mbanah. Dina, Doni ben Dian apessa nyarreh se eke belieeh, Dina entar ke begien jejen ciki, lumpia, dadar jegung ben roti kukus. Doni ka begien nyareh minuman, doni meleh minuman coca cola, kopi susu ben minuman es teh, sedangkan dian kabegien mele kripik telas, kripik tette ben nang-ghinang. Samarena melle se ekebelieeh Dina, Doni ben Dian akompol neng satu titik sambih ngelist apaan se korang ben se ghitak ebelih amargha takok kalopaan ghitak ekalak. Ampon lastareh akhirra Dian, Doni ben Dina langsung entar ka kasir sambih ngantri lanjeng, Doni aserroh amargha antrian lanjheng ben teppa’ panas areh. Doni ngamok aserroan amargha bede oreng pak-bapak se tak ngantri ben langsung ngalak neng antriannah Doni.


Mare ka Sami, engko' noro' tang kanca pole. Seteya ghanteyan. Engko' se soro noro'. Engko' ghun onggu' noro' bunte'. Mare dayya, engko' ghi' esoro nyare bokkembok. Engko' tako' mon bokkembok jiya etope. Apa pole epaleddhu'. Marena ebelli, engko' gonceng ka sapeda kona se ekeba tang kanca. Tang kanca ngoca' masennengnga naonna dhibi'en aser-seran bi' reng bine' se anyama Ina. Ina romana lakar semma' bi' engko' ban ghi' kene' lakar maenan bi' engko'. Ina engko' tao jha' Ina reya tako' ka bokkembok. Keng engko' ghun pasra ka Andi, tang kanca se ngajhak engko' jiya. Marena dapa' ka romana Ina, engko' ngatowan dari lowar. Engko' kadhibi' lakar se ngadhep, Andi soro ngitek bi' engko'. Tako' Ina tao jha' bada andi neng jiya. Marena Ina mokka' labang, Andi dateng dari pengghir romana. Ta' taona Ina ngejjhit polana bokkemboggha leddhu' neng ada'en. Merre ka pako se bada neng seddhi'en labang jiya. Mare Ina takerjhat, engko' kabater, tako' Ina jantongan. Ina lakar takerjhat sara. Apa pole dhibi'en tako' ka bokkembok jiya. Andi ban engko' pada sossa ajhellingaghi Ina eghiba ka masake' bi' emma'en polana kalengngerran.


Kela’ghunnah teppak ulang tahunnah zaim, kancah sekelas padeh menempatin jenjinah saleng tak nyapah ka zaim. zaim edelem kelas ghun neng-neng tadek cacanah sekaleh, kadeng ngajek kancanah acaca tape maso kancanah tak e jhebhin sampe molenah sekolah. Zaim mole ajelen sokoh amargha maso reng tuanah tak ekoni’ih, padahal reng tuanah nyiap aghin acara kejutan gebey zaim. Zaim ajelen bhi’dhibi’en kancanah tadek se ngancaeh tape zaim paghun ajelen sambhit nyot maronyot. Korang lebih lema beles menit zaim la depak ka romanah, teppak mukkak labeng zaim epangejid maso kancanah ben keluarnah padeh saleng nenghuk balon ben reng tuanah neghuk kue ulang tahun, zaim ngejid amargha kancana ben keluargana enghak tangel ulang tahunnah zaim.


Ajharan aghama se paleng kaula enga' ka'dhinto ban e lakoneh sampek samangken nekabiridhen lastarennah a bhejeng. lmba' teppak a madrasah jareya sareg ustadzah e ajharin carannah abhiridhan lastarennah a bhejeng. Caraannah neka, san lastarennah a bhejeng pas maos duweh istghfar 3 kaleh, lajuh maos shalawat nariyeh 11 kaleh, lajuh mecah lailahillallahu wahdahu lasyarikalak... aneka sekalean teros macah allohumma ajjirna minannar 3 kaleh, lajuh mecah ayat korse 3 kaleh, Al fatihah sareng triqul neka sekaleean, pas a birit subhannallah alhamdulillah lailahaillallah allahuakbar neka masing-masing tello kaleh lajuh totop sareng dua' ban totop pole sareng sholawat ban al fatihah. Jha' kalep sareng duwah sapu jagat deh ghi.


E bekto male minggu ina, iis ben ulfa e onjeng kancah kelassah namanah ega. Ega ngundang kancanah untuk a rayaghi ulang tahunna se ka peto beles taon. Ina, iis ben ulfa la ajenjien ketemun neng romanh ina mare mangkah reng-bhereng sekalian nompak mobillah ina ben searah so romana ega. Ina, iis ben ulfa jenjien pokol lema’ sore amargha mon malem minggu jelenan paghun macet dhedina jenjian deri sore. Pokol setengah lema’ iis la dheteng ka adhek neng romanah ina, sampek kol enem ulfa ghitak dheteng amargha ghitak yap siap se ghebey entar ka ulang tahunnah ega. Ina la nyam-ngeranyam ka ulfa tako’na e jelen macet ben dhedina deteng ke acaranah ega telat. Sa dhepak’na ulfa ka romanah ina akhira langsung mangkat ina, iis ben ulfa ka romana ega ternyata bhender e tenga perjalanan macet ina ngamok ka ulfa gara-gara ulfa akhirra macet.


Tobu molae dari ghi' kenni' bii' emma' engko' eghighiri polana amaen malolo ban segghut ta' abhajang. Engko' lako epaenga' mon amain jha' sampe' ekaloppae bhjangnga. Emma' reya mon aghighir lebbiyan maso ghludhuk thar-kacentharan. Darina segghut eghighiri kantos setiya magghi la andi' bini maso ana' engko' pagghun kadhang mon la ta' dhuli abhajang tako' eghighiri emma'. Ya mon polana ontong bisa enga' malolo se abhajanga tape ya jiya pekkeran kadhang pas ta' tennang marghana ghighiran bakto ghi' kenni'en la cekka' e ate. Kadhang bi' ca-kanca epanglo bakto along-polong pas mualik (monyena masjid se para' dapa'a baktona bhajang) engko' dhuli abhludhus ngala' wudu' pas abhajang.


Bakto ghi' kenne' katemmon maso Alam panyanyi dangdut seabhul-ombhul Mbah Dukun. Bakto jiya oreng Madhura senneng kabbhi polana artis reya malarat se datengnga ka Madhura. Sengkana polana nangghin nompa' kapal ban tako' ka oreng Madhura polana bada berta tokang carok ban berta jhuba' laenna. Salaen Alam se toman ka Madhura reya Inul Daratista ghi' bakto ta' osom internet se bada ghun lembaran-lembaran dhalubang pamflet se abertaaghi jha' bhakal bada artis dangdut dateng ban anyanyi e Sampang Madhura. Engko' lako olle berta ban bisa nyongngo' polana tang roma semma' maso stadion kerrabhan sape se segghut eghabay kennengnganna pasar malem ban pameran maso Pamarenta, setiya la dhaddhi SMKN 2 Sampang ban atemmo artis ghampang sara.


Rassah takok nekah pastennah sadhajana oreng pasti ngalaloen ban sadhajana jughan pastenah bisa narema kabadha'an. namong kadhinapah carannah manabi kita bisa leppas dhari rassg takok jareya. saongghuna rassah takok neka bedeh teppak kita ghi' kanak sarah, hal-hal se maghabay kita jareya lok bisa ngaloppaen, aneka se bisa madaddhi rassah takok ban phobia. Kalabhan dhari paneka, saongghuna pan saponapan carah engghi k'dhinto ngaleppasen ban narema kabadhaan manabi sampeyan lakar le lok bisa makenga' pole. Ban sampeyan kodhu ajher bia majhembher ateh sareng kabaedeen se la ampon e gerisin. Cokop mlarat namong paste bedeh carah se bisa maghabay sampeyan oneng rassannah neka kadhi ponapah.


Bakto entar amain biyasa ka romana sapopo e Bhangkalan engko' eyajhak ka ka Ampel, koca'en entara nyalase ka sunan Ampel. Aherra engko' noro' pas tang sapopo jiya ngajhak nyongngo' sarong e toko sarong. Engko' etanyaaghi maso tang sapopo jiya barna apa se lebur mon sarong sotra. Engko' ngoca' mon sotra jiya bhaghusan se barna ngoda, enga' coklat ngoda abak ngasusu rowa. Aherra tang sapopo melle ongghu sarong sotra merek Lamiri se barna coklat susu, tape se matakerjhat engko' sarong ghella' pas ebaghi engko'. Koca'en polana engko' pelak segghut noro' eyajhak man-da'emman. Hadiya reya ekaolle polana lako otaba oreng kadung esto ka kita saongghunna.


Depak omorrah Ramah ternyata bebek akherrah nyosol jughan neng areh ka lema' eng. Bhakto e dhinggal sareng Ramah bebek langsong matedhung songkan. Songkan amargha takerjed karna keadaan jareya. Bhakto lagguh jareya bebek sabenderrah la ampon a firasat jaruah jha', bhakkal atemmoah Paman. Ampon la ngalantor dha'man kamman pekkerennah. Kaula sadhajana kaloarga keng coman maiyeaghin ban lok ghadu wan firasat napah bein. Teppak sadhajana tamoyyah Paman jareya paleman. Saketar pokol 4 Sore, Bebek e temmoh la ampon seddeh. Aduhhhhhh nekah dhuka se gandeh taon samangken. Kemmah se kaelangan Paman dhibi', e tambah pole Bebek se cek pelaggeh dha'dhan kulah. Gemogeh bisa e lapangaghin koburreh.


Ngabes tompoanna rombu ye parkara se mabejhi`. Salaen bauna ta` nyaman kiya, ye mun ososmma ajhan nga` riya bisa asabaaghi banjir. Dari rombu kiya mun apo` tompo` lala` pas ampo bannya`, riya se asababaghi datengnga panyake` enga` diare alias moros, panas ben laenna. Ye mun tao bannya` rombuna, ye obbhar. Abe`na mun neng dhisaan kan ye nyaman, ngobbhar rombu riya ta` dhaddhi masalah lingkunga, jherengan ta` saberempa aghebey polusi, ye ta` enga` perusahaan otabe kendaraan se bannya` e lorong pas ta` bu ambu. Mun e obbhar ghan sakone` ye bisa ta` nompo` rombuna. Sekat kiya elangnga karena rombu dhaddhi abu.


Bede kiya cara ngatase katakoan eghighiri. Pertama, luangaghi ghellu bakto sakone` sampe` pekkeranna jhernih. Kaduwe` anyaba se begh lanjhang ben buang on laon, Mun anyaba ruwa nik unnik bisa maelang rasa tako`. Katello` beremma caretana degghik adheppi ghellu pokokna masalahna, jhe` langsung tako`. Jhe` kalak ka ate mun aghighiri. Mun salah ye salah, mun bhender ye bhender. Ta` usah tako` eghighiri. Kaempa`, bayangaghi kennengan se masenneng ka abe`na, jhe` pekkere se nako`e malolo. Kalema`, jhe usaha panengnga tako` eghighiri, kodhu samporna ghellu bhuru ende` alakoni. Ta` bhagus nga`ruwa. Mare ruwa pabannya` dzikkiran ben ca bacaan duhu`a ma` le lebbih tenang atena.


Bada oreng nganca oreng laen ngangghuy are' bakto mangkatdha ngajhar pas temmo engko' epaambu. Engko' la ngetek polana se negghu' are' mowana serrem. Tape aherra oreng ghella' nger-sengngeran acaca tho-nyalatho. Pas koca'en se eyanca engko' soro terros jha' kedingaghi polana jiya taretana se ta' baras. Ya sapeda motor bi' engko' dhuli eyeggas pas masanta' polana mon oreng ghila reya bahayaan dari oreng baras, pas kor-sokkor natta' mate ecacca engko'. Mon oreng baras ta' kera langsung natta' pagghun etemmo alasanna. Ker-pekkeran magghi dapa' e sakola'an mon enga' jiya tako' pas tapareppek pole maso reng ghila se negghu' bharang tajhem kan bahaya sara.


Pangalaman se amanfaat lebbi argha etembhang pangalaman neng-sennengngan. Saongghunna mon acaca pangalaman dhala bhingung sedimma se ekacaca'a sakeng bannya'en pangalaman se elebadhi. Tape mon epekker bada settong pangalaman se paleng ekaenga' iya areya bakto engko' bisa along-polong ban oreng-oreng raja polana noro' Organisasi ban bisa semma' kalaban oreng penter. Pangalaman ghella' bisa atemmo sareng Pa' D. Zawawi Imron lebbi dari sakaleyan ban dalem settong bakto bisa settong motor e dalem parjhalanan. Pa' Zawawi lebur acareta ban mon dapa' e Pamekasan biyasana ngoca' bada donat se nyaman. Kennengnganna e barung bun lao' teppa' e parempadhan Cemmanes. Ban Penyair se asmana raja kalaban puisi "Ibu" ban segghut eyonjhang mahasiswi kaangghuy ngesse'e lalampa'an. Tape kodhu messe' kalaban ajhalane organisasi mon terro katemmonna maso oreng raja.


Lok sadhajana oreng bisa ngerte apah se kita lakoneh neka bisa maghabay oreng jareya ghaduwan pangaterroan se rajeh napah bhunten. Kalabhan dhari badannah masalah se e lakoneh sareng oreng ka kita ban sikap bha oreng neka ka kita lakaran lok bisa e dhinggah pole ban sadhajana paste badha timbal balighe. Lessoh rassannah manabi kita ngahindare sopajha lok eombheng sareng oreng laen, melanah hal jareya lakaran kita neka arassah kodhu e tuntut ghebey alakoh se paleng samporna. Pan saponapan kaleh kulah nengale kadhinapah carannah kita bisa saleng ngaregghein alantaran pelakoh sareng se melakoh jareya bisa padeh lok ngamok manabi bedeh kesalahan napah bein.


Manabi entar ka man dimman nompak pesawat jeh lakar bedhe hal se kodhu e siap aghin lakaran, daddhi jha' teng entenga ghin deiyeh male lok e dina aghin tok sareng pesawattah ban pessennah kalian neka bisa aman lok norok ngabber jughan. Daddi manabi caen kulah dhari pengalaman se ampon lin belin neka nompak pesawat ghi, nompak pesawat jareya salah settong hal se e loar prediksi. Kadhang sampeyan jughan adhantos abit tiba tiba e undur jam penerbangannah, kadhang teppak pamareksaan kalian neka lok bisa lolos deiyeh. Pokok eng sadhajana neka kodhu lengkap ban beres. Daddhi sampeyan kodhu mangkat ban dhateng lebbhi awwal, lajuh pamareksaan ban kodhu lolos sadhaja, tinggal adhantos pesawat boarding check gellun ban lebbhu ka pesawat.


Romi romanah lakar semmak pengghir tasek. Teppak'en neng Pantai Prigi Kabupaten Trenggalek. lakar deri abit neng BMKG le nyiaragih mon neng pantai laok jebeh bisa settong bektoh kededdhiyen tsunami. Teppak areh jiyah, korang lebbi marenah sholat dhuhur Romi ben bininah kareppeh redung siang polanah lessoh searean alakoh. Teppak nyaman ben nyeddhe tedung, hp nah Romi ben binenah amonyeh telpon pas neng luar le ekeding tetanggeh le padeh gopoh, posang ben rammeh. Romi jegeh tedung tekerjet polanah bedeh informasi jek tsunami neng Pantai Prigi jiyah. Romi ketelak tenang pas jegein binenah, padahal aslenah takok tapeh lok endek binenah norok bingong. Romi aherrah langsung norok ngungsi ben oreng laen nneg masjid se kennengannah lebbi teggih.


Pertama kalennah kulah olle kalakoan jareya akherrah kulah capok bisa nemmoh kancah lakoh neng bhagian kulah jughan. Namong sengkat careta, kulah neka e pakaloar melanah jareya lebbhi sae daripada kulah. Akherrah sengkat deiyeh kulah e PHK sareng pihak kantor melanah alesannah neka lok ghaduwan pole dana ban bedeh pamangkasen jaruah. Akherrah kulah neka la ampon ngangghur dari jareya mon keng kulah ghi bejik sarah atas kadaddhiyan neka ban rassanah neka dhukah rapah lok neng bendinganghin pokok na. Melanah dhari jareya akherrah kulah lajuh meyos nyeareh kalakoan laen. Ghi manabi kulah la ampon ekhlas sebab sadhajana ghaduwan rejekeh bhi' dhibi' edeng.


Mon bisa bakto bada nokol sanajjan ta' sala jha' bhellis otaba males ghallu apa pole aba'en lakar la kalero. Males tokolan kalaban nakso apa pole dhala nokol keya reya tada' ontongnga ka se kaduwa. Pagghun pada rogi ban bisa marogi oreng laen tamaso' orengtowana. Apa pole mon pas dhala aurusan maso okom otaba polisi. Urusanna pas ta'-remare mon la urusan bi' polisi, pessena keya bhakal lobar se ateng-lenteng kabara' ka temor se ngurus parkarana. Dhaddhi lebbi bhaghus ampet ban masabbhar aba', oreng sabbhar reya tada' rogina ban sagi-rogina oreng sabbhar reya pagghun ontong. Tape satong-ontongnga oreng anakso reya bhakal rogi.


Kalabhan dhari lambannah kulah se paleng takok manabi suntighen, akherrah kulah la cokop ngerteh manabi sadhajana neka cokop daddhi obet manabi sakek. Pan saponapan oreng jareya Lok bisa oneng manfaatdeh dhari suntighen neka. Saenggha bannyak reng se lok taoh manfaatdeh epon. Kulah lambannah paleng ngejjhel sarah mon e soro a suntig. Kalabhan dhari jareya, amargha panik neka ban takok eng neka sampek nges katanges. Namong, samangken la cokop beres jaruah katako'an neka, ghi amargha carannah la nang pettengngan pekkeran bein ban nyantai ghellun. Kalabhan dhari pekkeran tennang ban lok mekker se neane, pastennah la aman bein tor nahan sakek sakejji' lok sampe' se jham napah pole se bhulen.


Selaen neng psikologis, trauma masa kennek kiah bisa merrik dampak dek hubungannah bik oreng laen. Teppak seoreng anak ngalamen trauma se ngajherin mereka jhek mereka lok bisa percajeh otabeh bergantung dek oreng se semmak bik mereka, mereka cenderung percajeh jhek dhunnyah neng sekitarreh mereka ajiah dhunnyah se nakok'en. Pelajheren riah ngebey cek sossanah ghebey ngebentok hubungan sepanjang masa nak kanak eng mereka ben masok masa dewasanah mereka. Nak kanak se ngalamen hal traumatis e masa kennek eng kiah cenderung andik masala batin bik hubungan romantis e masa dewasanah. Selaen jiah mereka bisa dheddhih ghempang adhuk leddhuk emosinah ben andik reaksi se lebbi intens.


Tang ana' sake' tipes bakto epareksa e laboratorium koca'en dokter sake' tipes, me' bisa karo jha' ghi' kana' la ekenneng tipes. Engko' seddhi sara ban adhu'a' ta' bu-ambu ka Allah ma'le dhuli eparenge baras. Aherra edalem du'a' ghella' engko' anadar mon tang ana' baras emelleyaghina in-mainan. Bakto mole dari romasake' aherra engko' mangkat melle in-mainan pasa dhuli mole. Teppa' bakto tang ana' jhagha tedung engko' dapa' sambi negghu' in-mainan ran-jharana. Sakalangkong ayah, sakalangkong ayah koca'en tang ana' sambi akopa' tanang. Ate rassana senneng sara ngatela' tang ana' takerjhat polana emelleyaghi ran-jharanan se ekaterro abit ban senneng sara polana ana' aomor ghita' 2 taon la bisa ngoca' sakalangkong ka eppa'en. Bhunga reya banni polana soghi, nomer settong ana' ban kalowarga sehat ban ana' senneng.


Bhellis ka masake' se ta' adhil aladhini pasien. Mon oreng soghi se kellar majar bhakal eladhini enga' rato tape mon se ngangghuy BPJS pas eni-banniyaghi enga' keban. Poko'en lakar la ta' adhil sakale, cora' mon oreng andi' pesse epanyaman malolo ta' eparowet, mon oreng ta' andi' pas enga' keng etorot edantos patena. Kodhuna masake'; dokter ban perawatdha ta' ani-banniyaghi polana reya nyabana manussa. Sakabbhinna urusan kodhu papada, ban se paleng parlo kodhu dhuli narema mon bada oreng sake', ladhini ghallu bhuru pas acaca administrasi. Tape mon administrasi kaada' pas se esambi la sara ya bhakal mate ghita' epareksa sakale maso dokterra.


Melanah sampeyan oneng pan saponapan oreng neka bedhe se takok manabi kahibi'an ban lok bisa e dgingghall sareng pasapah jareya saenggha carannah ka'dhinto manabhi ghaduwan kancah otaba tretan. akadhi neka bisa lebbhi pesae aghin. Hal neka tantonah reng sadhajan padeh oneng menabi kadhi neka lambannah paste ghaduwan masalah se lok bisa kita onenge kalabhan jareya pan saponapan oreng neka tantonah neka la ampon oneng kalabhan dhari jareya oreng sadhaja kodhuna padeh saleng ngerte aghin kalabhan dhari paneka pan saponapan oreng pastenah la ampon taoh. Daddhina jha' sampek pedeh nyala aghin pan saponapan male kita neka padeh ngerteen settong sareng salaennah.


Bada telpon dari nomer anyar, bakto eyangka' ngakona dari settong toko kennengnganna pangolaghan se sabellunna aberri' kupon kaangghuy eyundi e tangghal tartanto. Koca'en hadiyana soro koniin ka toko ghella'. Aherra engko' mangkat ban ta' taonna olle sapeda motor, sakeng takerjhatdha engko' para' robbhuwa ban bhudhuna engko' ta' ngeba bhareng pas posang da'remma se nyambiya sapedana. Aherra nelpon kaka', engko' ngoca' ya' engko' koniin engko' olle sapeda motor. Kaka' ta' parcaja jha' engko' olle sapeda motor ban aherra engko' amelmel se ngoca'. Kaka' temmo dateng ban bakto la yakin jha' olle hadiya se paleng raja pas mesem noro' senneng. Hadiya ghella' aherra esambi mole pas reng-oreng agriyungan se nyongngo' tang sapeda. Tang ate pagghun degdegghan aromasa ta' parcaja jha' olle hadiya. Mon la rejhekke reya lakar ta' kera taporop.


Bakto ghi' SD rakera taon 2000 wan ghi' som-osomma suntekghan ka sakola'an engko' buru mon la bagina suntekghan polana sakabbhinna na'-kana' sakola, bi-lebbi SD kodhu ban wajib esuntek. Tao obhat apa se esuntekaghi, tako' tada' pada polana biyasana mon la dapa' bagina ca-kanca bada se buru, nanges, aghuli' ban cem-macem cara terro ta' esuntekgha. Tape se ekasenneng biyasana mare jiya ole dhu'uman susu se aghambhar na'-kana' asakola SD lake' ban bini' se rassana nyaman. Engko' senneng sara mon la olle susu bhantowan dari Pamarenta se rassana ta' kala maso merek Indomilk otaba Frisian flag se ejhuwal. Lakar bhender mon bada kasossaan bhakal bada kabhungaan.


Setiah Ujian Naisonal otabeh UN ghebey nak - kanak mored SMP ben USBN otabeh Ujian Sekolah Berstandar Nasional ghebey mored SD e molaen. Apah se paleng e rassaen teppak ngelebetin ujian? Umummah bedeh perasaan tegang, gelisah, sampe bedeh se dheng - bedheng dheddhih langganan ke jeddeng. Sakeng hororrah ujian jiah. tapeh ajiah lambek, teppak sistem ghilok ngebey kita e manjaaghi. teppak manossah ghik odik e delem fase lugu, ghilok bennyak e kennengen virus "peradaban" se adek adhebbeh. E bektoh teppak budaya todus ghik atong - ghentong neng ghebengannah ateh. E bektoh teppak kecurangan ghik e angghep dheddhih kelakoan se dus - nodusin se pelakunah rela ngebueng abek eng dek tasek.


Dhalam settong oreng lakar lok bisa padeh sareng salaennah, dadhi jha' mentah bannyak bisaos. rassah takok kalabhan kita daddhi manossah neka lakaran lok kengeng e pataporop pole sifattah. Takok amargha sekarat daddhi settong pelajharan se paleng penteng sebab oreng odhi' neng dhunnyah keng coman netep butol bein neka, namong essennah mangken bisa alan jhalan neng kaodhi'an se anyar ban pananto se kammah kita bhakal abadhi neng e ka'dhissa. kalabhan dhari jareya pkatako'an se bedeh neng badhan kita kodhuna lakar bisa e padaddhi ha se lebbhi sae pole ka adha'eng. Melanah sahajna nea pastenah gahduwan rassah takok ban se lantaran dhari jareya oreng kabbhi bhekal mateah.


Manabi oreng ngamok neka lok penapah sebab ghaduwan alasen anapah jareya mak bisa ngamok. Manabi orengah neka lakar ghaduwan masalah ban orenga jareya semmoh karebbeh dhibik ban ghaduwan akhlak se korang sae, neka baru lok poron ban tak kengeng so lok sae sifattah. Mela dhari paneka jha' sampek ghaduwan sifat se ngalebbhi'i dhari binatang sebab jareya bisa marosak kabadha'an badhan dibi' ban lok kengeng e pesaen. Melanah dhari jareya, sampeyan kodhu sanggup ngalakone hal se lebbhi sae ban tak kengen sanyamannah dhibik. Hal jareya kodhu pa kenga' neng dhalam atennah sampeyan manabh settong alasan se jellas kodhu sampeyan ghandu' jha' asal ngarosak ka badha'annah reng laen tarotamannah ngaloken hal se maghabay jareya lok adhil. Lok sae manabi kalakoan paneka. Sebab ka'dhinto, sampeyan kodhu ngerte adhap.


Oreng manabi daddhi sakseh matah neka lakar la takok. Benne Keng takok apannah, takok daddhi hal se rajeh, manabi apah se kita ketaoen jareya ghaduwan maslahat se laenna. Kalabhan dhari jareya, kulah lakar rang-terrangan ongghu ban lakar kodhu sesuai sareng apah se kulah tengale neka. Pan saponapan oreng kodhuna majujur bein jha' takok manabi bedeh ancemman otaba hal laen epon. Dhabunah kodhunsasoai apah se eketengale. Jawab se jhujurrah ban tak usah dhabuin manabi sampeyan lok oneng, aneka jhau lebbhi maghabay sampeyan selamet. Hal se laennah engghi paneka, ghabay sampeyan lebbhi oneng bein pasapah karakterrah manossah se paleng kejjem dhari hal neka.


San la mareh kulah oneng manabi apah se kulah lakoneh neka sala akherrah epon kulah abhakta ka reng seppo ban aseporah se jhe rajennah atas apah se kulah lakoneh neka lok lopot dhari kesadharan ban kadhunnya'an se cek sadarrah. Ngalakoneh perbuadhen dhusah se rajeh neka lantaran odhi'na kulah keng cokop ajhelling ka attas maloloh lok cokop samporna bein dhari apah se eparenge sakobesah. Lok toman a bhejeng rassannah jareya lakar dhukah ban daddhi dhusah se paleng rajeh melanah sadhajana oreng lok ghaduwan rassah takok. Lamon dhari paneka, apah se toman kulah lakoneh se jhubek, bhakkal kulah obhe daddhi oreng se lebbhi sae pole kabadha'annah ban daddhi oreng se aghellimpo' sareng oreng se beccek atennah.


Salanjhanga bhakto jareya teppak areh Ahad, kulah lakaran entar ka romannah ramah se paleng tuah nengale ambu neka la ampon ke' sake'an. Bhakto paneka sadhajana lakar la madheteng kaloargha besar kabbhi ban kodhu nengale melana ambhu neka ampon la seddha'a ban kodhu e dampengen sareng potra potrena malar mogha bisa lancar. Kulah rassanah neka lok bisa a nyabeh nengale oreng se la ampon terro sekarattah ban lok kabesah pa apah keng coman cokop adhantos bhakto. sadhajana ampon la bik nges katanges nengale ambhu la ampon ap sa'abhan ban nengale neka lakar lok kuat anyabeh saenggha la ampon lok bisa e yabesin pole. rassah takok neka sampek samangken pagghun bedeh ban tak bisa e elangen dhari pekkeran kulah.


Kalaghuknah, Lena e sangonih jhejen manis moso eboknah. Engak chesse cake moso wafer coklat. Lena mangkat sakolah abhek ngitek ben abek sengkah polanah takok ka kegiatan imunisasi ben caksinasi riyah. Tapeh lena kodduh pagghun masok polanah sabelummah kegiatan bedeh ulangan matematika. Lena sengkah se ulangan kadhibik ning ruang guru mon pas ijin tak masok ka sakolaan polanah takok e suntik riyah. Akhirrrah lena mangkat sakolah jhekajeh. Samarenah ualngan ben mareh jam pelajaran ka 2. Dokter ben perawat moso gurunah pas masok ka ruang kelas Lena, pas a ghiliren nyuntik. Bektoh parak ghilirannah Lena, Lena pas ngakan ghellun coklat se e sangonih eboknah makle lebbi tenang. Pas masok ka ghllirannah Lena, pas lena bisah tenang ngaddebhin suntuiken. Maskeh samarenah a suntik lena pas abek nangis polanah la tenggang dheri berik.


Bakto majhadi' sanget bada e masake' engko' tako' pas dhaddhi pesana antara engko' ban sala settong famili se semma'. Se ekapekker pole le'-ale' sapopo se duwa' pada bakto e baba omur kabbhi ban embu'en reya ta' alako apa. Poko' la kabbhi se ekapekker polana kobater ban pangarep se ce' rajana mogha-mogha majhadi' reya ghi' bisa'a baras ban sehat pole. Tape bakto la ce' sangetdha rassa kakobateran sajan raja apa pole la bada se ngetok majhadi' kaangghuy nyebbhut asmana Allah. Pekkeran la ta' buwa' se ngampet katako'an dhala aing mata aghaggharan ta' egharassa ban cora' ta' andi' arepbhan pole. Aherra bhender ongghu ta' bisa along-polong pole kalaban majhadi' ban adhinaaghi jatem 2 se kodhu ebhanto sataretanan odi'en.


Mole ka roma bini acaca apa engko' sengka se ngedingaghina. Sajan bannya' oreng me-ramme engko' cora' sajan pegghel. Aherra tang bini se eperre ghighiran ban amokghan. Bakto malem la dapa' engko' mekker, arapa me' da'iya jha' tang bini acaca laonan engko' nyambhitdha nyerbang ban ngangghuy nakso se pas mangambhul tang bini. Poko' engko' la ta' rokarowan ongghu jha' ada' apa ngamokgha malolo. Bakto la sadar aherra ya asapora ka tang bini polana la ban saromban. Ya poko' mon la ngamok ta' etemmo sababbha bhakal rowet dhibi' apa pole la se eyadhepbhi bini se bhan are ekapolong. Mon ta' salang ngarte bhakal dhaddhi rosaggha ban dhaddhi ancorra kalowarga se etata abhareng.


Sampe' setiya ta' bangal kor-sokkor ngenom pa-apa se bada e gellas. Bakto ghi' na-perna e romana kanca pas ngatela' gellas koning se aesse kopi atotop rapet. La gellas jiya bi' engko' ebukka' totopbha pas eyonom, arapa me' pas paker sara ban arassa kecap accen. La dari jiya engko' mon bada kopi otaba biddhang ebaddhai gellas barna ta' bhenning tako' se ngenoma, paleng enja' eseyom ghallu bauna jha' reng toman pole ngenom pas arassa micin. Se aghabay oreng jiya ta' tao se dimma ghula polana buja, ghula, micin abddha toples kabbhi aherra pas esangghu ghula kabbhi. Ya bhender pas ngalennyer sara jha'reng biddhang eberri' micin 2 sendo'. Poko' ya pas terros ta' enda' ka se nyamana gellas koneng kodhu se bhenning mon aghabay biddhang.


Kaula nenga Ba Mursidi jaruah ce' neserrah ban mellas amargha e dhinggalaghin sareng na' poton ah dhibi'. Alasannah jariya acem macem Kadok. bedeh se norok lakeh, alakoh sarah ban lok kuat nyanghhupin ma odhi' Ba Mursidi jareya. Toman e settong bhakto, teppa' kulah entar ka romannah mba adhabu dha' nekah sambih nanges "Engkok riah manabi kadhibi'en ban anak Lok padeh belles, angoan mateah beih bhing. Arassah neng dunnya engkok riah nyossaen bannyak oreng, sampek tang anak lok gellem ngarabhat sengkok". Yaaallah rassannah sakek pasti jiah, makeh abdhina ghilok toman ngarassaen daddhi reng tuah. Tape bhagi kulah jareya sakek se paleng dhalem.